kardosdrur/scandi-wiki huggingface dataset:
Orkanger Station

Orkanger Station (Orkanger stasjon) er en jernbanestation på Thamshavnbanen, der ligger i byområdet Orkanger i Orkdal kommune i Norge.

Stationen åbnede, da den første del af banen mellem Thamshavn og Svorkmo blev taget i brug 15. juli 1908 efter at være blevet indviet 10. juli 1908. Oprindeligt hed stationen Orkedalsøren, men den skiftede navn til Orkanger i 1920. Den blev nedlagt 30. april 1963, da al trafik på banen med undtagelse af transport af svovlkis fra Løkken til Thamshavn blev indstillet. Den trafik blev indstillet 30. maj 1974, og dele af strækningen mellem Orkanger og Thamshavn blev fjernet i 1993.

Stationsbygningen blev opført i 1908 efter tegninger af Finn Knudsen. Det er en treetages bygning i nationalromantisk stil, der blev fredet i 1997. Senere stod dog ubrugt gennem flere år og var udvendigt præget af hærværk og forfald, men i 2014 blev den restaureret.

Litteratur

Eksterne henvisninger

Noter 

Stationer på Thamshavnbanen
Nedlagte jernbanestationer i Norge
Etableret i 1908
Ophørt i 1963
Jernbanestationer i Trøndelag
Svorkmo Station

Svorkmo Station (Svorkmo stasjon) er en jernbanestation på Thamshavnbanen, der ligger i byområdet Svorkmo i Orkdal kommune i Norge. Stationen ligger langs med elven Orkla.

Stationen åbnede, da den første del af banen fra Thamshavn blev taget i brug 15. juli 1908 efter at være blevet indviet 10. juli 1908. Den fungerede som endestation, indtil resten af banen til Løkken åbnede 15. august 1910. Stationen blev nedlagt 30. april 1963, da al trafik på banen med undtagelse af transport af svovlkis fra Løkken til Thamshavn blev indstillet. Den kom i brug igen i 1983, da der begyndte at køre veterantog på Thamshavnbanen.

Stationsbygningen blev opført til åbningen i 1908 efter tegninger af Finn Knudsen.

Litteratur

Eksterne henvisninger

Noter 

Stationer på Thamshavnbanen
Stationer på veteranbaner i Norge
Etableret i 1908
Jernbanestationer i Trøndelag
Thamshavn Station

Thamshavn Station (Thamshavn stasjon) var en jernbanestation, der lå ved Thamshavn i Orkdal kommune i Norge. Den var endestation for Thamshavnbanen til Løkken.

Stationen åbnede, da den første del af banen til Svorkmo blev taget i brug 15. juli 1908 efter at være blevet indviet 10. juli 1908. To år efter blev banen forlænget fra Svorkmo til Løkken, hvor der var minedrift med svovlkis, som blev transporteret med banen til udskibning i Thamshavn. Desuden var der persontog, der i Thamshavn havde korrespondance med dampskibet DS Orkla til Trondheim. Stationen blev nedlagt 30. april 1963, da al trafik på banen med undtagelse af transporten af svovlkis blev indstillet. Den trafik blev indstillet 30. maj 1974, og dele af strækningen mellem Thamshavn og Orkanger blev fjernet i 1993.

Stationsbygningen blev opført til åbningen i 1908 efter tegninger af Finn Knudsen.

Litteratur

Eksterne henvisninger

Noter 

Stationer på Thamshavnbanen
Nedlagte jernbanestationer i Norge
Etableret i 1908
Ophørt i 1963
Jernbanestationer i Trøndelag
The Blind Side

The Blind Side er amerikansk, delvis biografisk spillfilm fra 2009 i genren sentimental familie- og sportsdrama. Den blev skrevet og instrueret af John Lee Hancock. Den er baseret på bogen The Blind Side: Evolution of a Game (2006) af Michael Lewis som handler om Michael Oher, en afroamerikansk atlet i amerikansk fodbold der spillede for Baltimore Ravens i NFL. Filmen følger Oher fra hans opvækst i fattigdom, gennem hans år ved Wingate Christian School (en fiktiv skole for Briarcrest Christian School i Memphis, Tennessee), hans adoption af Sean og Leigh Anne Tuohy, og til hans position som en af de bedste indenfor amerikansk college fodbold til hans til sidst blev "plukket op" af Baltimore Ravens i NFL.

Medvirkende 
 Sandra Bullock som Leigh Anne Tuohy
 Tim McGraw som Sean Tuohy
 Quinton Aaron som Michael "Big Mike" Oher
 Jae Head som Sean «S.J.» Tuohy, Jr.
 Lily Collins som Collins Tuohy
 Ray McKinnon som Coach Burt Cotton
 Kim Dickens som Mrs. Boswell
 Adriane Lenox som Denise Oher
 Kathy Bates som Miss Sue
 Eaddy Mays som Elaine
 Robert «IronE» Singleton som Alton

Kilder

Eksterne henvisninger 
 

Amerikanske film fra 2009
Dramafilm fra USA
Biografiske film fra USA
Vedersø Klit

Vedersø Klit er et rekreativt område på den danske vesterhavskyst mellem Ringkøbing Fjord og Nissum Fjord. Det er den sydligste del af et større sommerhusområde, 5 km nordvest for Vedersø og 13 km vest for Ulfborg. Mod nord støder Vedersø Klit op til Husby Klitplantage og mod syd til Husby Klit.

Området er præget af turisme med en stor andel af tyske gæster, faciliteterne indbefatter flere sommerhusbureauer, turisthotellet Vedersø Klit Badehotel samt campingpladsen Vedersø Klit Camping.

Historie 
Oprindeligt levede beboerne i området af landbrug og fiskeri.

I 1927 blev Vedersø Klit Badehotel opført under navnet Hotel Seattle af dansk-amerikaneren Thorvald Nygaard, og i 1930'erne begyndte der så småt at blive opført sommerhuse i området. Husene blev bygget med valmtag af strå, hvilket dels stammer fra den lokale tradition for husbyggeri i området, dels med indflydelse fra Landsforeningen Bedre Byggeskik. For at bevare en ensartethed i området har der i mange år eksisteret klausuler, der foreskriver regler om husenes udseende, afstande, byggematerialer, farver og lignende. Derved har man opnået en harmoni på stedet, der er usædvanlig for sommerhusområderne på vestkysten.

Hotellet var i 1930'erne genstand for en lokal strid, idet ejeren ønskede at få spiritusbevilling. Dette satte den lokale præst, Kaj Munk, sig imod, og det lykkedes ham at hindre bevillingen. Et nyt forsøg blev gjort i 1942, men igen lykkedes det Munk forhindre forehavendet. Først efter krigen, i 1951, gik en bevilling igennem for sommerperioden, inden en helårsbevilling blev givet i 1959.

Hotellet var i en årrække gennem en stribe ejerskifter og ejes nu af brødrene Nick og Oliver Mogensen .

Mindesmærker 
Vartegnet for Vedersø Klit er den trekantede båke (sømærke), der er omkring 12 meter højt og blev bygget i 1884. Dette år blev der opstillet 25 sådanne båker langs hele vestkysten for at hjælpe skibene, der sejlede langs kysten, med at tage bestik af afstanden til land. Båken er rødmalet og er på grund af fare for at blive taget af havet i 2007 blevet flyttet fra sin oprindelige plads og længere ind i landet. Båken er i dag fredet sammen med de øvrige fortsat eksisterende af slagsen.

Bunkere  

Under anden verdenskrig opførte tyskerne en række bunkere af beton langs Vestkysten som et led i Atlantvolden. Også ved Vedersø Klit fandtes der en række af disse bunkere, og lige syd for området fandt man i 2008 fire ukendte bunkere op ved Kryle Strand.

Da havet har ædt sig ind på stranden, er flere af bunkerne kommet til at ligge meget tættere på vandkanten eller endog ud i havet. Nogle af bunkerne er fredede, mens andre er fjernet, så besøgende ikke risikerer at komme til skade på beton, murbrokker og armeringsjern.

Referencer

Eksterne henvisninger
Vedrsø Klit Campings hjemmeside
Vedersø Klit Badehotels hjemmeside 
Omtale på visitholstebro.dk

Lokaliteter i Ringkøbing-Skjern Kommune
Ulla Tofte

Ulla Tofte (født d. 1. oktober 1968) er cand.mag. i historie fra Københavns Universitet. Hun har undervist i teknologihistorie på DTU, været direktør for Golden Days, for M/S Museet for Søfart i Helsingør og er nu direktør på det Nationalhistoriske Museum på Frederiksborg Slot. Ulla Tofte sidder endvidere i en række af bestyrelser. Hun har været formand for Copenhagen Opera Festival.

Kilder og henvisninger
 

Museumsdirektører fra Danmark
Tempe

Tempe kan have flere betydninger:

 Tempe, Arizona, en by i Arizona i USA
 Tempe, Grækenland, en dal i Grækenland
 Tempe, New South Wales, en forstad til Sydney i Australien
 Tempe, Trondheim, en bydel i Trondheim i Norge
 Tempé River, et vandløb i Grenada
 Danau Tempe, en sø i Indonesien
Simon Sears

Simon Sears (født 25. januar 1984 i Roskilde) er en dansk skuespiller, der er opvokset i Solrød Strand.

Han blev uddannet fra Statens teaterskole i 2014. Han er kendt fra filmene 9. april og Vinterbrødre. Han har også medvirket i tv-serierne Bedrag og Herrens Veje.

I 2016 modtog han Årets Talent Reumert for sin optræden i Sidst på dagen er vi alle mennesker på Mammutteatret.

Filmografi 
 Nordlys (2009)
 Bedrag (2016)
 Herrens Veje (2017)
 Vinterbrødre (2017)
 Undtagelsen (2019)
 Shorta (2020)
 Shadow and Bone Netflix (2021)
 Forsvundet til Halloween'' (2021)

Eksterne henvisninger 
 

Skuespillere fra Danmark
Personer fra Roskilde
Nationalpark Val Grande

{{Infobox protected area
| name = Parco Nazionale della Val Grande
| alt_name = Nationalpark Val Grande 
| iucn_category = II
| photo = Parco Val Grande seen from Pian Cavallone.jpg
| photo_alt = 
| photo_caption = Udsigt over  parken fra Pian Cavallone
| photo_width = 
| map = Italien
| map_alt = 
| map_width = 200
| map_caption = Nationalpark Val Grandes beliggenhed 
| location = Piemonte
| nearest_city = 
| coordinates = 
| label = Val Grande
| label_position = right
| area = 150 km²
| established = 1992
| visitation_num = 
| visitation_year = 
| governing_body = Ministero dell'Ambiente
| world_heritage_site = 
| url =http://www.parcovalgrande.it/
}} Nationalpark Val Grande' () er en nationalpark beliggende i Piemonte, i det nordlige Italien, ved grænsen til Schweiz. Den er mest kendt for landskaberne højt oppe i Alperne.

 Geografi 
Parken ligger i provinsen Verbano-Cusio-Ossola og er fordelt i 10 kommuner: Aurano, Beura-Cardezza, Caprezzo, Cossogno, Cursolo-Orasso, Intragna, Malesco, Miazzina, Premosello-Chiovenda, San Bernardino Verbano, Santa Maria Maggiore, Trontano, og Vogogna.

Hele parken ligger i floden Pos afvandingsområde. Den ligger mellem dalen Vigezzo mod nord, Cannobina mod nordvest, Ossoladalen mod sydvest og Lago Maggiore mod sydøst. Nationalparken er ubeboet og bliver ofte beskrevet som "den største vildmark i Alperne" 

Val Grande og Val Pogallo, to hoveddale i parken, den første løbende mod sydøst og sidstnævnte mod syd, afvander stort set alle floder i nationalparken. Disse dale forenes i Torrente San Bernardino, der er et tilløb til of Lake Maggiore. Hovedparten af området er skovdækket.

 Historie 
Hyrder befolkede Val Grande senest i det 13. århundrede og der har været tømmerproduktion siden det 15. århundrede. Efter 2. verdenskrig forlod de sidste indbyggere dalen, som følge af de tyske troppers aktioner mod den italienske modstandsbevægelse i området i juni 1944. Idéen om at skabe en nationalpark i Val Grande går tilbage til 1953. I 1967, blev området udlagt til naturreservat (1a. Strict Nature Reserve under World Conservation Union) og blev det første område med den beskyttelse i den italienske del af Alperne. I 1974 udviklede Association Italia Nostra'' en detaljeret plan for at etablere en nationalpark, og i 1980'erne started forberedelserne. Parken blev oprettet 2. marts 1992. 24. juni 1998 blev parkens område udvidet.

Turisme 
I 2012 havde parken tre besøgscentre (beliggende i Santa Maria Maggiore, Cossogno, og Premosello-Chiovenda), to museer  og et antal naturruter, som kan følges med en guide.

Referencer 

Nationalparker i Italien
Etableret i 1992
Piemonte
Alperne
Verbano-Cusio-Ossola (provins)
Hartwig von Linstow

Hartwig Christian Wilhelm von Linstow (født 4. august 1810 på Frydenlund ved Vedbæk, død 22. oktober 1884 i Ratzeburg) var en dansk-tysk embedsmand.

Han var den ældste søn af forstmanden Wilhelm Bernhard von Linstow og dennes hustru Dorothea Margarethe Astrup. Linstows fader havde siden 1819 været kongelig jægermester i Hertugdømmet Lauenborg. Selv studerede han jura ved universiteterne i Berlin, München og Kiel. I 1833 bestod han sin juridiske eksamen ved en prøve i overretten på Gottorp Slot og blev auskultant i Hertugdømmet Lauenborgs forvaltning. Her blev Linstow udnævnt til assessor, senere regeringsråd og som sådan første assessor i det lauenborgske konsistorium.

Da Malmøkonventionen blev vedtaget i 1848, og Preussen overtog kontrollen med området, forblev Linstow i sit embede. I 1856 blev han Ridder af Dannebrog, og han var tillige Dannebrogsmand og kammerherre. Efter Preussens sejr i den 2. Slesvigske Krig indgik Linstow i den delegation, som mødte kong Wilhelm I ved grænsen som ny regent. Linstow efterfulgte Ludwig Ferdinand Graf von Kielmannsegg som regeringspræsident, og han blev også udnævnt til konsistorialpræsident. Kejserriget Østrig besatte da hertugdømmet ifølge fredstraktaten, men efter sejren over Østrig i 1866, blev hertugdømmet regeret i personalunion med Preussen. Da Kreis Herzogtum Lauenburg i 1876 blev endegyldigt indlemmet i Preussen, blev statens konsistorium opløst, og Linstow tog sin afsked.

Linstow ægtede den 17. maj 1839 Caroline Prahl-Carstens (født 13. juli 1812, død 18. februar 1855). Parret havde en søn.

Kilder 
 Unsere Toten, i: Schleswig-Holsteinische Jahrbücher 1 (1884), s. 462.
 Gothaisches genealogisches Taschenbuch der adeligen Häuser, 1901, anden årgang, s. 559.

Hartwig
Riddere af Dannebrog
Kammerherrer fra Danmark
Danskere i 1800-tallet
Tyskere i 1800-tallet
Jurister fra Tyskland
Embedsmænd fra Preussen
Morten Berg Thomsen

Morten Berg Thomsen (født 14. september 1984) er en dansk curlingspiller. Han er udtaget som reserve til det danske herrecurlinglandshold (Team Stjerne) ved Vinter-OL 2018 i Pyeongchang, Sydkorea.

Han begyndte at spille curling i år 2000 i Esbjerg Curling Klub, hvorefter han flyttede til København i 2007 for at spille i Hvidovre Curling Club. 

Han stoppede sin aktive curlingkarriere i 2019.  

Til daglig arbejder han i A.P. Møller - Maersk.

Eksterne henvisninger 

 Team Stjerne 

Curlingspillere fra Danmark
Deltagere for Danmark ved vinter-OL 2018
Curlingspillere ved vinter-OL 2018
Teodicé

Teodicé (af græsk θεός 'theós', Gud og δίκη, 'díkē', ret, retfærdighed) er retfærdiggørelsen af Gud over for verdens ufuldkommenheder og onder, som kan vække tvivl om Guds godhed og retfærdighed.

Udtrykket er opfundet af den tyske filosof Leibniz, som i bogen Essais de Théodicée sur la bonté de Dieu, la liberté de l'homme et l'origine du mal fra 1710 gennemgik argumenterne fra tidligere filosofisk og teologisk litteratur og forsøgte en systematisering.

Noter

Se også 
 Det ondes problem − Forsyn − Lidelse − Prædestination − Jobs Bog
 Candide af Voltaire fra 1759, en satirisk roman mod Leibniz' tese at vi skulle leve "dans le meilleur des mondes possibles", 'i den bedste af alle verdener'.

Litteratur 
 Viggo Mortensen: Lidelsens problem, 1976

Eksterne henvisninger 
  Se Wiktionarys definition på ordet  Theodizee (de)
 'Teodicé' af Arne Grøn hos Den Store Danske, DSD
 'Teodice' hos Ordnet.dk Den Danske Ordbog



Teologi
Paradokser
Udflytningen af statslige arbejdspladser i 2018

Udflytningen af statslige arbejdspladser i 2018 er anden del af regeringens plan for udflytning, eller indflytning, som det kaldes af regeringen, af statslige arbejdspladser, der går under navnet Bedre Balance, denne nye udflytning går under navnet Bedre Balance II og blev iværksat i 2018.

Planen

Hele institutioner der flyttes

Deludflytninger

Eksterne henvisninger

Kilder

Danmarks politik
Danske myndigheder
Styrelsen for Patientklager

Styrelsen for Patientklager er en styrelse under Sundheds- og Ældreministeriet. Den er oprettet pr. 1. juli 2018, som et resultat af en opsplitning af Styrelsen for Patientsikkerhed og efter udflytningen af statslige arbejdspladser i 2018.

Styrelsen for Patientklager arbejder for patientsikkerhed og retssikkerhed i sundhedsvæsenet. Styrelsens hovedopgave er at behandle klager over sundhedsfaglig behandling i det danske sundhedsvæsen.

Organisation 
Styrelsen for Patientklager er overordnet opdelt i nedenstående enheder:

Visitation

Visitationen modtager og visiterer de klagesager, styrelsen modtager.

Center for Behandlingsklager

Center for Behandlingsklager behandler klager over sundhedsfaglige behandling. Det omfatter klager over undersøgelse, diagnose og sygdomsbehandling; fødselshjælp; pleje; genoptræning; forebyggelse og sundhedsfremme i forhold til den enkelte patient; information om og samtykke til behandling; journalføring; sundhedspersoners tavshedspligt eller lægeerklæringer.

Under Center for Behandlingsklager hører også sekretariat for Det Psykiatriske Ankenævn, sekretariat for Tvangsbehandlingsnævnet og sekretariat for Sundhedsvæsenets Disciplinærnævn.

Jura og Rettigheder

Jura og Rettigheder behandler klager, hvor borgere mener, at en kommune, et sygehuset, Udbetaling Danmark eller en regionen har tilsidesat en eller flere af patientrettigheder.

Sekretariat for Ankenævn

Sekretariat for Ankenævn er sekretariat for:

 Ankenævnet for Patienterstatningen Nævnet behandler klager over afgørelser fra Patienterstatningen om erstatning for behandlings- og lægemiddelskader.

 Abortankenævnet Nævnet behandler klager over de afgørelser, der træffes i de regionale abort- og sterilisationssamråd. Det fører også tilsyn med de regionale samråd, for at sikre en ensartet behandling af sagerne i hele landet. som behandler klager over patienterstatningens afgørelser vedrørende lægemiddelskader.

Sundhedsfaglige og sagkyndige

Sundhedsfaglige og sagkyndige koordinerer samarbejdet med de sundhedsfaglige konsulenter, som styrelsen benytter sig af. Styrelsen har tilknyttet cirka 500 primært læger, men også andre sundhedspersoner, der fungerer som eksterne sagkyndige i forbindelse med klagesager.

Der er også en række interne sundhedsfaglige konsulenter ansat i styrelsen.

Kilder 

Sundheds- og Ældreministeriet
Etableret i 2018
Sundhedsvæsen i Danmark
Patientsikkerhed
Danske styrelser
J.H. Hüttemeier

Johann Heinrich Hüttemeier (født 15. oktober 1804 i Gross Lessen, Sulingen, Hannover, død 1866 i Finland) var en tysk-dansk klejnsmed, fader til Theodor Hüttemeier.

Hans fader, Alert Hüttemeier, var landmand; moderen var Cathrine Margrethe født Sander. Efter konfirmationen kom han først i urmager- og derpå i klejnsmedelære i Hamborg, hvorfra han 1826 som klejnsmedesvend drog til København. 25. april 1831 ægtede han her Birthe Jensen (født 20. november 1807, død 22. september 1865), datter af øltapper Peder Jensen og hustru Anne Larsdatter, og i maj samme år tog han borgerskab som klejnsmedemester. Hans virksomhed tog hurtigt opsving, efter nogle års forløb fik han sin egen ejendom, men han var også i besiddelse af såvel stor mekanisk dygtighed som betydelig energi. Bogtrykkernes træpresser afløstes på denne tid af jernpresser, ikke at tale om, at håndpresserne begyndte at vige for hurtigpresserne, og i denne bevægelse kastede Hüttemeier sig resolut ind. Den første i Danmark byggede hurtigpresse (den femte af sin slags her i landet) udgik i 1837 fra hans værksted til trykning af Kjøbenhavnsposten, og hans presser blev efterspurgt uden for Danmarks grænser, i Norge, Sverige og Finland. Uheldige økonomiske forhold gjorde imidlertid, at han i 1849 forlod landet og tog ophold i Finland, hvor han 1866 afgik ved døden. Hans præcise dødsdato er ukendt.

Kilder 
 

Personer i Dansk Biografisk Leksikon
Smede fra Danmark
Danskere i 1800-tallet
Israel-Premier Tech

Israel-Premier Tech er et israelsk cykelhold, der har status som UCI ProTeam. Holdet blev etableret i 2015.

Sæsoner

2023

Sejre

2022

Sejre

2021

Sejre

2020

Sejre

2019

Sejre

2018

Sejre

Eksterne henvisninger 

Cykelhold
Sport i Israel
Rice Krispies

Rice Krispies (også kendt som Rice Bubbles i Australien og New Zealand) er et morgenmadsprodukt, der er blevet markedsført af Kellogg's i 1927 og solgt siden 1928. Rice Krispies bliver fremstillet puffede ris (ris og sukkerpasta der bliver formet i ris-form eller "bør", tilberedt, tørret og ristede), der udvider sig og bliver til en tynd skal med hult indre, der er knasende og sprød. Når det hældes over med mælk har formen det med at kollapse og lave små lyde, hvilket har givet navn til maskotterne Pif! Paf! Puf!.

Rice Krispies er velkendt og populært produkt, der længe har været markedsført med Pif! Paf! Puf!. In 1963 inspillede The Rolling Stones en kort sang til en reklame for Rice Krispies.

Referencer

Eksterne henvisninger 
 Official site
 Official Canadian Site for Recipes and Product Information
 Ingredients, nutritional information - U.K. 
 Ingredients, nutritional information - U.S. 
 How it works
 Marshmallow Rice Krispies info and commercial
 Why Rice Krispies go "Snap! Crackle! Pop!"

Morgenmadsprodukter
Nationalpark Vesuv

Nationalpark Vesuv () er en italiensk nationalpark centreret omkring den aktive vulkan Vesuv, sydøst for Napoli i provinsen Napoli i regionen Campania. Parken blev grundlagt 5. juni 1995 og har et areal på 72,59 km² omkring Vesuv og Napolibugten. Et areal på 135,5 km² blev i 2020 udpeget til biosfærereservat under UNESCOs Menneske og biosfære-programmet.

Den er centreret omkring den aktive vulkan, og dens ældste, nu inaktive krater, Monte Somma. Biodiversiteten i nationalparken omfatter 612 plante- og 227 dyrearter.

Se også 
 Pompeii
 Herculaneum
 Boscoreale
 Boscotrecase
 Ercolano
 Massa di Somma
 Ottaviano
 Pollena Trocchia
 San Giuseppe Vesuviano
 San Sebastiano al Vesuvio
 Sant'Anastasia
 Somma Vesuviana
 Terzigno
 Torre Annunziata
 Torre del Greco
 Trecase

Kilder og henvisninger 

 Pages by the Park Authority on Parks.it

Nationalparker i Italien
Etableret i 1995
Campania
Biosfærereservater under UNESCO
Rønne Kirkegård

Rønne Kirkegård er en dansk kirkegård beliggende umiddelbart øst for Rønne Havn i Bornholms største by Rønne. Den ejes af den nært beliggende Sankt Nicolai Kirke. Bornholms eneste krematorium findes her.

Historie 
Kirkegården blev grundlagt i 1813, efter at der før havde været to begravelsespladser tættere på kirken. Kapellet, Kastelskirken, blev opført i begyndelsen af 1880'erne og indviet i 1927. Kapellet er en indviet kirke. I starten af 1980'erne blev det udsmykket af kunstner Paul Høm og hustru Lisbeth Munch-Petersen.

Kendte begravet på kirkegården 
 Caspar Henrik Wolffsen (1781–1836), kaperkaptajn og senere toldinspektør for Bornholm. Var med til at grundlægge Rønne Theater og deltog personligt i opførelsen af flere stykker.
 Eggert Christopher Tryde (1797–1868), bogtrykker og redaktør af Bornholms Avis.
 Andreas Larsen Hjorth	(1829–1904), skolemand, lægprædikant og politiker, bror til L. Hjorth.
 Lauritz Adolph Hjorth (1834–1912), terrakottafabrikant og grundlægger af Hjorths Fabrik, bror til A.L. Hjorth.
 Christian Møller (1834–1907), missionær, vækkelsesprædikant, forfatter.
 Mads Mathiesen Smidt (M.M. Smidt) (1841–1924), lærer, redaktør og ejer af Bornholms Tidende, sad nogle måneder i fængsel for majestætsfornærmelse.
 Søren Kristoffer Kabell (1844–1936), læge, søn af sognepræst Petrus Kabell.
 Eggert Christopher Tryde (1847–1930), overlærer og museumsbestyrer, nevø til Eggert Christopher Tryde (1797–1868).
 Mathias Andreas Bidstrup (1852–1929), arkitekt og titulær professor.
 Herman Olaus Blem	(1855–1919), maskinfabrikant og virksomhedsgrundlægger. Bror til folketingsmanden Marcus Peter Blem.
 Ole Peter Rasch (1855–1933), købmand, hvis far erhvervede Rasch's Købmandsgård, nedrevet i 1939 til fordel for Rønne Bio, senere Musikhuzet Bornholm.
 Niels Nielsen (1872–1942), typograf, borgmester og landstingsmedlem. Lægger navn til Borgmester Nielsens Vej i Rønne.
 Johan Frederik Tryde (1882–1967), kunstmaler. Søn af Eggert Christopher Tryde (1847–1930).
 Daniel Andersen (1885–1959), billedhugger, keramiker og komponist. (grav nedlagt)
 Helge Nielsen (1893–1980), maler og billedkunstner. (fællesgrav)
 Hassager Christiansen (1904–1960), søofficer og styrmand, opmålte og fotograferede et af de første tyske forsøg af V1-missiler styrtet på mark ved Bodilsker, før tyskerne kom. 
 Johannes G. Sørensen (1908–1989), journalist, oplæste Frihedsbudskabet.
 Poul Hauch-Fausbøll (1915–1990), kunstmaler og grafiker. (fællesgrav)

Referencer

Eksterne henvisninger 

 Rønne Kirkegårds websted
 

Kirkegård
Kirkegårde i Danmark
Etableret i 1813